SL
C 94/14
Uradni list Evropske unije
13.3.2023
Drugi stranki v postopku: Evropska komisija, Fertilizers Europe
Predlog Pritožnici Sodišču predlagata, naj: — razveljavi izpodbijano sodbo; — Izvedbeno uredbo Komisije (EU) 2019/1688 z dne 8. oktobra 2019 o uvedbi dokončne protidampinške dajatve in dokončnem pobiranju začasne dajatve, uvedene na uvoz mešanic sečnine in amonijevega nitrata s poreklom iz Rusije, Trinidada in Tobaga ter Združenih držav Amerike (1) razglasi za nično v delu, v katerem se nanaša na prvi, drugi, tretji in četrti del prvega tožbenega razloga ter prvi in četrti del četrtega tožbenega razloga, ki sta ga pritožnici podali v tožbi pred Splošnim sodiščem, če stanje postopka to dovoljuje; — podredno, zadevo vrne Splošnemu sodišču v ponovno odločanje; — Komisiji naloži plačilo stroškov pritožbenega postopka in postopka pred Splošnim sodiščem.
Pritožbeni razlogi in bistvene trditve Pritožnici v utemeljitev pritožbe navajata pet pritožbenih razlogov.
Prvič, Splošno sodišče je napačno razlagalo člen 2(9) Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (2) (v nadaljevanju: temeljna uredba).
Drugič, Splošno sodišče je nepravilno razglasilo zatrjevano kršitev člena 2 od (3) do (5) temeljne uredbe, ki jo je podala Komisija, za nedopustno, prekoračilo sodni nadzor, opustilo obravnavo zahtevka pritožnic in napačno razlagalo člena 2(10) in/ali 2(10)(k) temeljne uredbe.
Tretjič, Splošno sodišče je pri razlagi členov 5(1), 5(3), 5(6), 5(9) in 7(2)(a) temeljne uredbe napačno uporabilo pravo.
Četrtič, Splošno sodišče s tem, da je ugotovilo, da je tožba dokazovala obstoj dvojnih cen v Rusiji, ni obravnavalo oziroma je izkrivilo dokaz.
Petič, Splošno sodišče je s tem da je ugotovilo, da subvencioniran nakup naravnega plina v Trinidad in Tobagu ne predstavlja sistema z dvojnimi cenami v smislu člena 7(2)(a) temeljne uredbe in je ta člen napačno razlagalo, izkrivilo jasni pomen predloženega dokaza in kršilo svojo obveznost obrazložitve.
(1) (2)
UL 2019 L 258, str. 21.
UL 2016 L 176, str.
21.
Predlog za sprejetje predhodne odločbe, ki ga je vložilo Consiglio di Stato (Italija) 24. novembra 2022 – Associazione Nazionale Italiana Bingo – Anib, Play Game Srl/Ministero dell'Economia e delle Finanze, Agenzia delle Dogane e dei Monopoli (Zadeva C-728/22) (2023/C 94/16) Jezik postopka: italijanščina Predložitveno sodišče Consiglio di Stato
Stranke v postopku v glavni stvari Pritožnici: Associazione Nazionale Italiana Bingo – Anib, Play Game Srl Nasprotni stranki v pritožbenem postopku: Ministero dell'Economia e delle Finanze, Agenzia delle Dogane e dei Monopoli